
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 735 


28 Αυγούστου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενούς αλλοδαπής. 1 

Πολιτογράφηση ομογενούς αλλοδαπού. 2 

Σύσταση επτά (7) θέσεων γιατρών για εξειδίκευση στην 

εντατική νοσηλεία. 3 

Χορήγηση οικονομικής ενίσχυσης στις οικογένειες των 
φονευθέντων ενοίκων της πολυκατοικίας οδού Δε- 

σποτοπούλου στο Αίγιο. 4 

Τροποποίηση των άρθρων 10 και 23 του Κανονισμού 
Ασθενεΐας του Ταμείου Προνοίας και Επικουρικής 

Ασφάλισης Προσωπικού Ιπποδρομιών. 5 

Τροποποίηση της παρ. 4 του άρθρου 13 του Κανονι¬ 
σμού Παροχών Ασθενείας του Ταμείου Υγείας Δη¬ 
μοτικών και Κοινοτικών Υπαλλήλων (ΤΥ ΔΚΥ). 6 

Συμπλήρωση της ειδικής νομοπαρασκευαστικής επι¬ 
τροπής για την επεξεργασία σχεδίου νόμου «Προ- 

, σιασία των προσωπικών δεδομένων». .. 7 

Ορισμός αριθμού απολυθέντων συμβασιούχων, που θα 
επαναπροσληφθούν στον Οργανισμό Υδρεύσεως 
Θεσσαλονίκης κατά το Β' εξάμηνο του 1995, σύμ¬ 
φωνα με το άρθρο 25 του Ν. 2190/1994. 8 

Διορισμός Μελών και συγκρότηση Διοικητικού Συμβου¬ 
λίου της Εταιρείας Ύδρευσης και Αποχέτευσης 

Πρωτευούσης. 9 

Καθορισμός λωρίδων αποκλειστικής κυκλοφορίας Μέ¬ 
σων Μαζικής Μεταφοράς στην οδό Ηλιουπόλεως. 10 
Σύσταση -Γραφείου Εθνικού Περιβαλλοντικού Δικτύου 
και Ευρωπαϊκής Υπηρεσίας Περιβάλλοντος» στη Δ/ 
νση Περιβαλλοντικού Σχεδιασμού του Υπουργείου 
Περιβάλλοντος, Χωροταξίας και Δημοσίων Έρ¬ 
γων.1 ’ 

Τροποποίηση της οικ. 651/23/5.1.1995 Απόφασης 
«Μεταβίβαση αρμοδιοτήτων του Υπουργού και της 
Υφυπουργού ΠΕ.ΧΩ.Δ.Ε. στο Γενικό Γραμματέα, 
στους Γενικούς Διευθυντές και στους Προϊσταμέ¬ 
νους των Δ/νσεων και Τμημάτων του Υπ. ΠΕ.¬ 
ΧΩ.Δ.Ε.» (Β’ 11). 

Κατάταξη του Εθνικού Οδικού Περιφερειών Κρήτης 
Βορείου και Νοτίου Αιγαίου και ΙονΙων Νήσων σε 
βασικό (Πρωτεύον), Δευτερεύον και Τριτεύον 
Εθνικά Οδικά Δίκτυο. 


Χορήγηση άδεια κυκλοφορίας του φαρμακευτικού ιδιο¬ 
σκευάσματος ΘΟνΟΝΕΧ.0 

Χορήγηση άδεια κυκλοφορίας του φαρμακευτικού ιδιο¬ 
σκευάσματος 00<3ΝΕΧ. 1 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Φ.20102/3411 (1) 


Πολιτογράφηση αλλογενούς αλλοδαπής. 

Ο ΥΦΥΠΟΥΡΓΟΣ 
ΕΣΩΤΕΡΙΚΩΝ 

Με την αριθ. πρωτ. Φ.20102/3411/2.8.95 απόφαση 
του Υφυπουργού Εσωτερικών, έγινε δεκτή η από 
3.8.1989 αίτηση πολιτογράφησης της αλλογενούς αλλο¬ 
δαπής ΜΠΟΥΛΟΥΣΑΝ Ντέλια - Αικατερίνης του Ρουφίνο, 
για την απόκτηση της Ελληνικής ιθαγένειας. 

Αθήνα, 2 Αυγούστου 1995 

Ο ΥΦΥΠΟΥΡΓΟΙ 

ΚΙΜΟΝ ΚΟΥΛΟΥΡΗΣ 

-♦- 


Αριθ. Φ .43680/14095 (2) 


Πολιτογράφηση ομογενούς αλλοδαπού. 

Ο ΥΦΥΠΟΥΡΓΟΣ 
ΕΣΩΤΕΡΙΚΩΝ 

Με την αριθ. πρωτ. Φ.43680/14095/3.8.1995 από¬ 
φαση του Υφυπουργού Εσωτερικών, έγινε δεκτή η από 
20.7.1987 αίτηση πολιτογράφησης του ομογενούς αλλο¬ 
δαπού ΜΙΚΕΛΙΔΗ ΝΙΝΟΣ του Ανδρέα για την απόκτηση 
12 της Ελληνικής ιθαγένειας. 

Αθήνα, 3 Αυγούστου 1995 

Ο ΥΦΥΠΟΥΡΓΟΣ 

ΚΙΜΟΝ ΚΟΥΛΟ ΥΡΗΣ 

ΕΦΗΜΕΡΙΕ ΤΗΣ ΚΥΒΕΡΝΗΖΕΩΣ (ΤΕΥΧΟΣ ΔΕΥΤΕΡΟ) 


Αριθ. Υ4α/856/95 (3) 

Σύσταση επτά (7) θέσεων γιατρών για εξειδίκευση στην 
εντατική νοσηλεία. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 84 του Ν. 2071/92 (ΦΕΚ 
123/Α792). 

2. Τις διατάξεις του άρθρου 38 του Ν. 1397/83 (ΦΕΚ 
143/Α783). 

3. Τις διατάξεις του άρθρου 27 του Ν. 2081/92 (ΦΕΚ 
154/Α792), με τις οποίες προστέθηκε νέο άρθρο 29Α στο 
Ν. 1558/85 και το γεγονός ότι από τις διατάξεις της από¬ 
φασης αυτής προκαλεΐται δαπάνη σε βάρος το κρατικού 
προϋπολογισμού για το τρέχον έτος, ύψους δεκαπέντε 
εκατομμυρίων (15.000.000) δραχμών περίπου, η οποία 
θα καλυφθεί από τις εγγεγραμμένες πιστώσεις στον 
Φ.151 ΚΑΕ2811 των Νομαρχιών Αθηνών και Θεσσαλονί¬ 
κης (αριθ. μετ. πίστωσης 2024544/10.5.95 - 0020 
Γ.Λ.Κ.) για καθένα δε από τα επόμενα έτη η δαπάνη ανέρ¬ 
χεται στο ποσό των τριάντα εκατομμυρίων (30.000.000) 
δρχ. και θα καλύπτεται από πιστώσεις που θα εγγράφονται 
στους προϋπολογισμούς των Νοσοκομείων. 

4. Την απόφαση αριθ. 10 της 97ης Ολομ. της 
28.12.1992 του ΚΕ.Σ.Υ. 

5. Την απόφαση αριθ. 11 της 111ης Ολομ. της 
12.1.1995 του ΚΕ.Σ.Υ. 

6. Την αριθ. ΔΥ3α/οικ. 370 (ΦΕΚ 550/Β794) απόφαση 
περί ανάθεσης αρμοδιοτήτων στους Υφυπουργούς 
Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Συνιστώνται και προστίθενται στους Οργανισμούς των 
παρακάτω Νοσοκομείων της χώρας, θέσεις γιατρών για 
εξειδίκευση δύο (2) ετών στην εντατική νοσηλεία, που πα¬ 
ρέχεται από τις Μονάδες Εντατικής θεραπείας (ΜΕΘ). 

1. ΠΕΡ. ΓΕΝ. ΝΟΣ. ΑΘΗΝΩΝ 

ΕΥΑΓΓΕΛΙΣΜΟΣ θέσεις τέσσερις (4) 

2. ΠΕΡ. ΓΕΝ. ΝΟΣ. ΘΕΣΣΑΛΟΝΙΚΗΣ 

«Γ. ΠΑΠΑΝΙΚΟΛΑΟΥ» θέσεις τρεις (3) 

Στις παραπάνω θέσεις διορίζονται γιατροί των ειδικοτή¬ 
των Παθολογίας, Καρδιολογίας, Πνευμονολογίας, Χει¬ 
ρουργικής και Αναισθησιολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1995 

Ο ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

I. ΠΟΤΤΑΚΗΣ ΑΛ. ΠΑΠΑΔΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΦΑΡΜΑΚΗΣ 


Αριθ. Π3/2860 (4) 

Χορήγηση οικονομικής ενίσχυσης στις οικογένειες των 
φονευθέντων ενοίκων της πολυκατοικίας οδού Δεσπο- 
τοπούλου στο Αίγιο. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων 
Κοινωνικής Προστασίας των οικονομικών αδυνάτων...» 

2. Την αριθ. 7826/3.8.75 απόφαση «περί καθορισμού 
προϋποθέσεων και κριτηρίων κατά γενικές κατηγορίες ως 
και τας διαδικασίας υπαγωγής των δεδομένων Κοινωνικής 
Προστασίας στα εφαρμοζόμενα, εκάστοτε, προγράμματα 
προστασίας οικονομικά αδυνάτων». 

3. Την αριθ. Δ1α/102/4.1.74 απόφαση «περί κίνησης 
του λογ/σμοΰ Πρώτων Κοινωνικών Βοηθειών». 

4. Την αριθ. Γ1 α/4405/5.12.85 απόφαση «περί διαθέ- 
σεως πιστώσεων για την περίθαλψη των από το εξωτερικό 
ομογενών προσφύγων και επαναπατριζομένων Ελλήνων 
ως και γηγενών που παθαίνουν ζημιές από θεομηνίες ή 
άλλα γεγονότα κ.λπ.». 

5. Την αριθ. Π3/οικ. 603/23.2.94 απόφαση «τροποποί¬ 
ηση και συμπλήρωση προγραμματικών αποφάσεων περί 
παροχής Κοινωνικής Προστασίας». 

6. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού Προϋπολογισμού 
έτους 1995 27.000.000 δρχ., η οποίο θα καλυφθεί από 
την πίστωση του Φ. 220 ΚΑΕ 2739 «Λοιπά γενικά βοηθή¬ 
ματα και επιδόματα». 

7. Την ανάγκη χορήγησης εφ’ άπαξ οικονομικού βοηθή¬ 
ματος στις οικογένειες των φονευθέντων ενοίκων της πο¬ 
λυκατοικίας της οδού Δεσποτοπούλου στο Αίγιο, οι οποίοι 
αντιμετωπίζουν σοβαρά οικονομικά και κοινωνικά προβλή¬ 
ματα. 

8. Την αριθ. ΔΥ3α/οικ. 370/94 (ΦΕΚ 530/Β /94) «ανά¬ 
θεση αρμοδιοτήτων στους Υφυπουργούς Υγείας, Πρό¬ 
νοιας και Κοιν. Ασφαλίσεων», αποφασίζουμε: 

Εγκρίνουμε όπως χορηγηθεί εφάπαξ χρηματικό βοή¬ 
θημα σε βόρος του Φ.220 ΚΑΕ 2739 «Λοιπά γενικά βοη¬ 
θήματα και επιδόματα» συνολικού ποσού είκοσι επτά εκα¬ 
τομμυρίων (27.000.000) δρχ. του προϋπολογισμού εξό¬ 
δων του Υπουργείου έτους 1995, η οποία θα μεταβιβα- 
σθεί στο Λογ/σμό Α' Κοιν. Βοηθειών Νομαρχίας Αχαιός, 
στις κάτωθι οικογένειες των οποίων μέλη έχασαν τη ζωή 
τους κατά το σεισμό που έπληξε την περιοχή της Αχαίας, 
προ κειμένου να αντιμετωπισθούν έκτακτες ανάγκες τους: 


□) Σεριάτου Ελένη 

3.000.000 

δρχ. 

β) Παντελοπούλου Ελένη 

3.000,000 

δρχ. 

γ) Παντελή Κων/να 

3.000.000 

δρχ. 

* δ) Ταβαλιόνε Βλάσης 

3.000.000 

δρχ. 

ε) Κάλλιας Γρηγόρης 

3.000.000 

δρχ. 

στ) Φραγκονικολόπουλος 



Ανδρέας 

3.000.000 

δρχ. 

ζ) Γιαννοπούλου Αργυρή - 



Νικολίτσα 

3.000.000 

δρχ. 

η) Μουζής Παναγιώτης 

3.000.000 

δρχ. 

θ) Μαρουσάκη Παρασκευή 

3.000.000 

δρχ. 


27.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 1995 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
-♦- 

Αριθ. 103/1004 (5) 

Τροποποίηση των άρθρων 10 και 23 του Κανονισμού 

ΑσθενεΙας του Ταμείου Προνοίας και Επικουρικής 

Ασφάλισης Προσωπικού Ιπποδρομιών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 και 5 του Α.Ν. 2276/ 
1940. 

2. Τις διατάξεις των άρθρων 23 (παρ. 1 εδάφ. στ'), 24 
(παρ. 1 και 2 εδάφ. γ’) και 27 (παρ. 1 εδάφ. δ') του Ν. 
1558/1985 «Κυβέρνηση και Κυβερνητικά Όργανα» {ΦΕΚ 
137/Α) και του άρθρου 27 του Ν. 2081 /1992 (ΦΕΚ 154/ 

Α). 

3. Την αριθ. 2024/26.10.1993 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων «ανάθεση αρμοδιοτήτων στον 
Υφυπουργό Υγείας, Πρόνοιας και Κοινωνικών Ασφαλί¬ 
σεων Φοίβο Ιωαννίδη» (ΦΕΚ 833/Β ). 

4. Την γνώμη του Διοικητικού Συμβουλίου του Ταμείου 
Πρόνοιας και Επικουρικής Ασφάλισης Προσωπικού Ιππο¬ 
δρομιών, που διατυπώθηκε κατά τις αριθ. 2579/7.2.95 και 
2595/1.6.95 συνεδριάσεις του. 

5. Τη γνώμη του Συμβουλίου Κοινωνικής Ασφάλειας, 
που διατυπώθηκε κατά τις 74η/14.6.1995 και 77/ 
12.7.1995 συνεδριάσεις της ΚΗ’ περιόδου. 

6. Το γεγονός ότι με την απόφαση αυτή προκαλείται δα¬ 
πάνη σε βάρος του προϋπολογισμού του Ταμείου Προ- 
νοίας και Επικουρικής Ασφάλισης Προσωπικού Ιπποδρο¬ 
μιών, ύψους 1.800.000 δρχ., που θα καλυφθεί από το 
πλεόνασμα του Ταμείου, το οποίο προβλέπεται να ανέλ- 
θει στα 25.000.000 δραχμές το έτος 1995 (ΚΑΕ 0685, 
0635), αποφασίζουμε: 

Στον Κανονισμό Ασθένειας του Ταμείου Προνοίας και 
Επικουρικής Ασφάλισης Προσωπικού Ιπποδρομιών επέρ¬ 
χονται οι παρακάτω τροποποιήσεις: 

1. Η δεύτερη παράγραφος του άρθρου 10 αντικαθίστα¬ 
ται ως εξής: 

«Το ποσό του βοηθήματος τοκετού ανέρχεται σε 
300.000 δραχμές για ένα παιδί και στην περίπτωση διδύ¬ 
μων σε 450 000 δραχμές». 

2. Η τρίτη παράγραφος του άρθρου 23 αντικαθίσταται 
ως εξής: 

«Το Ταμείο καταβάλλει, κάθε χρόνο, στους ασφαλισμέ¬ 
νους και συνταξιούχους, καθώς και στις συζύγους αυτών 
εφάπαξ χρηματικό ποσό 100.000 δραχμών για λουτροθε¬ 
ραπεία.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1995 

Ο ΥΦΥΠΟΥΡΓΟΣ 

ΦΟΙΒΟΣ ΙΟΑΝΝΙΔΗΣ 


Αριθ. 434/1002 (6) 

Τροποποίηση της παρ. 4 του άρθρου 13 του Κανονισμού 
Παροχών ΑσθενεΙας του Ταμείου Υγείας Δημοτικών 
και Κοινοτικών Υπαλλήλων (ΤΥΔΚΥ). 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του εδαφίου (α) της παρ. 3 του άρθρου 
2 του Ν. 1422/1984 (ΦΕΚ 27/Α ). 

2. Τις διατάξεις των άρθρων 23 (παρ. 1), 24 (παρ. 1 και 2 
περ. γ') και 27 (παρ. 1 περ. δ') του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α') και του άρ¬ 
θρου 5 του Π. Δ/τος 437/85. 

3. Την αριθ. 2024/26.10.1993 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων «ανάθεση αρμοδιοτήτων στον 
Υφυπουργό Υγείας, Πρόνοιας και Κοινωνικών Ασφαλί¬ 
σεων Φοίβο Ιωαννίδη» (ΦΕΚ 833/Β’). 

4. Την 391/21/14.6.1995 απόφαση του Διοικητικού 
Συμβουλίου του Ταμείου Υγείας Δημοτικών και Κοινοτι¬ 
κών Υπαλλήλων (ΤΥΔΚΥ). 

5. Τη γνώμη του Συμβουλίου Κοινωνικής Ασφάλειας, 
που διατυπώθηκε στην 77η/12.7.1995 συνεδρίασή του 
της ΚΖ' περιόδου. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη οε βάρος του ΤΥΔΚΥ, αποφασί¬ 
ζουμε: 

Η παρ. 4 του άρθρου 13 της αριθ. 434/1311/92 (ΦΕΚ 
22/Β ) υπουργικής απόφασης αντικαθίσταται ως εξής: 

«4. Οι ενδιαφερόμενοι υποχρεούνται να υποβάλουν αι¬ 
τήσεις στο Ταμείο για την αποστολή των παιδιών τους σε 
συγκεκριμένη κατασκήνωση. Η ημερομηνία υποβολής των 
αιτήσεων καθορίζεται με απόφαση του Δ.Σ. του Ταμείου. 

Κατ’ εξαίρεση για το 1995 θεωρούνται εμπρόθεσμες οι 
αιτήσεις που υποβλήθηκαν μέχρι 30.6.1995». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1995 

Ο ΥΦΥΠΟΥΡΓΟΣ 

ΦΟΙΒΟΣ ΙΟΑΝΝΙΔΗΣ 
-♦- 

Αριθ. 84345 (7) 

Συμπλήρωση της ειδικής νομοπαρασκευαστικής επιτρο¬ 
πής γιο την επεξεργασία σχεδίου νόμου «Προστασία 
των προσωπικών δεδομένων». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του Ν.Δ. 908/71 όπως αυτό τροποποιή¬ 
θηκε μεταγενεστέρως. 

β) Την αριθ. 66611 /14.6.95 απόφαση περί συστάσεως 
ειδικής νομοπαρασκευαστικής επιτροπής για την επεξερ¬ 
γασία σχεδίου νόμου «Προστασία των προσωπικών δεδο¬ 
μένων», και 

γ) Την ανάγκη συμπλήρωσης της επιτροπής αυτής, απο¬ 
φασίζουμε: 

Συμπληρώνουμε την ως άνω απόφασή μας και ορίζουμε 
μέλος "της ειδικής νομοπαρασκευαστικής επιτροπής για 
την επεξεργασία σχεδίου νόμου «Προστασία των προσω¬ 
πικών δεδομένων» την Ευαγγελία Μήτρου, δικηγόρο Αθη- 

νών, διδάκτορα της Νομικής Σχολής του Πανεπιστημίου 
Φρανκφούρτης. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 3 Αυγούστου 1995 

Ο ΥΠΟΥΡΓΟΣ 

ΑΝΑΣΤΑΣΗΣ Π ΕΠΟΝΗΣ 

- + - 

Αριθ. 3912 (8) 

Ορισμός αριθμού απολυθέντων αυμβασιούχων, που θα 
επαναπροσληφθούνστον Οργανισμό Υδρεύσεως Θεσ¬ 
σαλονίκης κατά το Β' εξάμηνο του 1995, σύμφωνα με 
το άρθρο 25 του Ν. 2190/1994. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις; 

α) Των Π. Δ/των 358/1986 (ΦΕΚ 158/Α ), 92/1983 
(ΦΕΚ 51 /Α’) και 492/1988 (ΦΕΚ 224/Α - ) για τις αρμοδιό¬ 
τητες και τον Οργανισμό του Υπουργείου Βόρειας Ελλά¬ 
δας, αντίστοιχα. 

8) Του άρθρου 25 παρ. 10 του Ν. 2190/1994 (ΦΕΚ 
28/Α') «σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων Διοίκησης». 

2. Τις αποφάσεις: 

α) Υ-704/19.8.1988 (ΦΕΚ 575/Β ) του Πρωθυπουργού 
για τη μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης. 

β) 3714/15.9.1994 (ΦΕΚ 767/Β') κοινή υπουργική 
απόφαση των Υπουργών Προεδρίας της Κυβέρνησης, Οι¬ 
κονομικών και Μακεδονίας - Θράκης «καθορισμός αριθ¬ 
μού επαναπροσλαμβανόμενων στον Οργανισμό Υδρεύ¬ 
σεως Θεσσαλονίκης (Ο.Υ.Θ), σύμφωνα με τις διατάξεις 
του άρθρου 25 του Ν. 2190/1994. 

3. Το αριθ. 4163/29.6.1995 έγγραφο του Οργανισμού 
Υδρεύσεως Θεσσαλονίκης. 

4. Τις διατάξεις του άρθρου 29Α του Ν. 1558/85, όπως 
προστέθηκε με το άρθρο 27 του Ν. 2081/92 και το γεγο¬ 
νός ότι από τις διατάξεις της παρούσης προκαλείται ετή¬ 
σια δαπάνη σε βάρος του προϋπολογισμού του Ο.Υ.Θ. πο¬ 
σού δρχ. 18.000.000 περίπου, η οποία για το τρέχον έτος 
περιορίζεται σε δρχ. 6.000.000 περίπου. 

Η ανωτέρω δαπάνη για το τρέχον έτος θα αντιμετωπι- 
σθεί από πιστώσεις του προϋπολογισμού του Ο.Υ.Θ. από 
τους Κ.Α. 211, 212, 226, 232, 236, 237, 255 και 259 για 
δε τα επόμενα οικονομικά έτη από τις γραμμένες πιστώ¬ 
σεις στον προϋπολογισμό αυτού υπό τους οικείους φο¬ 
ρείς, αποφασίζουμε: 

Ορίζουμε τον αριθμό των απολυθέντων συμβασιούχων 
κατά τις διατάξεις του άρθρου 44 του Ν. 1882/1990, που 
θα επαναπροσληφθούν στον Οργανισμό Υδρεύσεως Θεσ¬ 
σαλονίκης κατά το Β’ εξάμηνο του 1995, σύμφωνα με το 


άρθρο 25 του Ν. 2190/1994, ως εξής: 

1. Εργοδηγοί Μηχ/γοι - Ηλ/γοι 2 

2. Οδηγός Αυτοκινήτου 1 

3. Εργάτες 3 

ΣΥΝΟΛΟ 3 


Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Θεσσαλονίκη, 28 Ιουλίου 1995 

01 ΥΠΟΥΡΓΟΙ 

ΟΙΚΟΝΟΜΚΟΝ ΜΛΚΕΔΟΜΛΣ-ΘΡΛΚΗΣ 

ΑΛΕΞ. ΠΑΠΑΔΟΠΟΥΛΟΣ ΚΩΝ. ΤΡΙΑΡΙΔΗΣ 

-♦- 

Αριθ. Δ16γ/04/629/Γ (9) 

Διορισμός Μελών και συγκρότηση Διοικητικού Συμβου¬ 
λίου της Εταιρείας Ύδρευσης και Αποχέτευσης Πρω- 

τευούσης. 

Οί ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 7 του Π.Δ. 488/87 «δομή, 
ρόλος και τρόπος Διοίκησης και Λειτουργίας της κοινωνι¬ 
κοποιημένης Επιχείρησης Εταιρεία Ύδρευσης και Απο¬ 
χέτευσης Πρωτευούσης (ΕΥΔΑΠ)"» (ΦΕΚ 226/Α’). 

2. Τις διατάξεις του άρθρου 27 του Ν. 2081/92 και το 
γεγονός ότι από τις διατάξεις της απόφασης αυτής προκα- 
λείται δαπάνη σε βάρος του προϋπολογισμού της ΕΥΔΑΠ 
ύψους δρχ. 5.700.000 για το οικονομικό έτος 1995 και 
προβλέπεται ότι θα κυμανθεί στο ποσό των δρχ. 
13.680.000 για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση ύψους 
δρχ. 14.000.000 στον προϋπολογισμό της ΕΥΔΑΠ οικον. 
έτους 1995 και στο Κ.Α. 610100. 

3. Το αριθ. 2523/21.7.95 έγγραφο της Ομοσπονδίας 
Προσωπικού ΕΥΔΑΠ. 

4. Την αριθ. 36/3.7.95 απόφαση της Διοικούσας Επι¬ 
τροπής της Τοπικής Ένωσης Δήμων και Κοινοτήτων Νο¬ 
μού Αττικής (ΤΕΔΚΝΑ). 

5. Την αριθ. ΥΠ.123/15.7.94 απόφαση του Πρωθυ¬ 
πουργού «καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημ. Έργων 
Κωνσταντίνου Γείτονα» (ΦΕΚ 550/Β'), αποφασίζουμε: 

Συγκροτούμε το Διοικητικό Συμβούλιο της Εταιρείας 
Ύδρευσης και Αποχέτευσης Πρωτευούσης (ΕΥΔΑΠ) και 
διορίζουμε Πρόεδρο, Αναπληρωτή Προέδρου και μέλη αυ¬ 
τού τους παρακάτω: 

Α' Εκπρόσωποι του Κράτους: 

1. Γεώργιο Ανδρεάδη, Πολιτικό Μηχανικό. 

2. Γεώργιο Ιωαννίδη, Πολιτικό Μηχανικό. 

3. Ιωάννη Μπέλτσιο, Πολιτικό Μηχανικά. 

4. Νικόλαο Σπανό, Τηλ/κό Μηχανικό, Ειδικό Σύμβουλο 
ΥΠΕΘΟ. 

5. Νικόλαο Τασσιό, Γεωλόγο. 

Β’ Εκπρόσωποι των Εργαζομένων στην ΕΥΔΑΠ: 

1. Δημήτριο Σελίμη, Νομικό, με αναπληρωτή του τον Γε- 
ώργιο Καρυστιανό. 

2. Γεώργιο Καλιβωκά του κλάδου Δ01 με 1 ο βαθμό, με 
Αναπληρωτή του τον Βασίλειο Χρκπόπουλο. 

Γ Εκπρόσωποι της ΤΕΔΚΝΑ: 

1. Ιωάννη Μπέκα, Δημοτικό Σύμβουλο Μαραθώνα, με 
Αναπληρωτή του τον Νικόλαο Λιάκο, Δήμαρχο Φυλής. 

2. Περικλή Πούτο, Πρόεδρο Κοινότητας Αιαντείου, με 
Αναπληρωτή του τον Γ εώργιο Αρμυριώτη, Πρόεδρο Κοινό- 
τητος Μαρκοπούλου Ωρωπού, 

Ορίζουμε Πρόεδρο του ανωτέρω Συμβουλίου τον Γεώρ- 
γιο Ανδρεάδη, Πολιτικό Μηχανικό, με αναπληρωτή του τον 

Ιωάννη Μπέλτσιο, Πολιτικά Μηχανικό. 

Η θητεία του Συμβουλίου αυτού ορίζεται τριετής και αρ¬ 
χίζει από τη δημοσίευση της παρούσας απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγοϋστου 1995 

01 ΥΠΟΥΡΓΟΙ 

ΕΣΩΤΕΡΙΚΟΝ ΕΘΝΙΚΗΣ ΟΚΟΝΟΜΗΣ 

Κ. ΣΚΑΝΔΑΛ1ΔΗΣ Γ. ΠΑΠΑΝΤφΟΟΥ 

ΛΝΑΠΛ. ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 
Κ. ΓΕΙΤΟΝΑΣ 

-*- 

Αριθ. ΔΜΕΟ/στ/ο1κ/2687/Φ.221 (10) 

Καθορισμός λωρίδων αποκλειστικής κυκλοφορίας Μέσων 
Μαζικής Μεταφοράς στην οδό Ηλιουπόλεως, 

01 ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΑΙ ΜΕΤΑΦΟΡΩΝ - ΕΠΙΚΟΙΝΩΝΙΩΝ 

Έχοντας υπόψη: 

1. Την παράγραφο 4 του άρθρου 52 του Κ.Ο.Κ. που κυ¬ 
ρώθηκε με το Ν. 2094/1992 (ΦΕΚ 182/92 τ.Β’) και που 
αναφέρεται σε μέτρα ρύθμισης οδικής κυκλοφορίας. 

2. Την κυκλοφοριακή μελέτη που εκπονήθηκε από τον 
Ο.Α.Σ.Α. 

3. Την υπ' αριθ. 229/95 απόφαση του Δ.Σ. του Ο.Α.Σ.Α. 
και την υπ' αριθ. 46/95 απόφαση του Προέδρου του Δ.Σ. 
του Ο, ΑΣ, Α„ με την οποία εγκρίθηκε η κυκλοφοριακή με¬ 
λέτη που προβλέπει τη δημιουργία λωρίδας αποκλειστικής 
κυκλοφορίας Μέσων Μαζικής Μεταφοράς (Μ.Μ.Μ.) στον 
άξονα της οδού Ηλιουπόλεως. 

4. Το υπ’ αριθ. 2283/1.8.1995 έγγραφο της Δ.Μ.Ε.Ο./ 
Γ.Γ.Δ.Ε./ΥΠΕΧΩΔΕ, με το οποίο εγκρίθηκε η παραπάνω 
κυκλοφοριακή μελέτη. 

5. Την αριθ. 123/1994 απόφαση του πρωθυπουργού 
για τον καθορισμό των αρμοδιοτήτων του αναπληρωτή 
Υπουργού ΠΕ.ΧΩ.Δ.Ε., αποφασίζουμε: 

Καθορίζουμε λωρίδο αποκλειστικής κυκλοφορίας Μέ¬ 
σων Μαζικής Μεταφοράς (Μ.Μ.Μ.) στον άξονα της οδού 
Ηλιουπόλεως από την οδό Υψηλάντου έως την οδό Υμητ¬ 
τού, της αυτής φοράς με την υπόλοιπη κυκλοφορία, στη 
δεξιά πλευρά του άξονα, στα ακόλουθα τμήματα: 

α) Οδός Βασ. Όλγας (άξονας οδού Ηλιουπόλεως) 

1. Από την οδό Αισχύλου (15 μ. μετά) μέχρι 15 μ. πριν 
την οδό Αριστοφάνους. 

2. Απάτην οδό Αριστοφάνους (60 μ. μετά) μέχρι την οδό 
Βότση. 

3. Από την οδό Αριστοτέλους μέχρι την οδό Ηλέκτρας. 

4. Από την οδό Ηλέκτρας (15 μ. μετά) μέχρι 15 μ. πριν 
την οδό Κυμοθόης. 

5. Από την οδό Κυμοθόης (15 μ. μετά) μέχρι την οδό 
Τραπεζούντος. 

β) Οδός Εθν. Αντιστάσεως (άξονας οδού Ηλιουπό¬ 
λεως) 

1. Από την οδό Τραπεζούντος μέχρι την οδό Αναγεννή¬ 
σεως. 

2. Από την οδό Τριπόλεως (50 μ. μετά) μέχρι 20 μ. πριν 
την οδό Ταινάρου. 

γ) Οδός Ηλιουπόλεως 


1. Από την οδό Ταινάρου (25 μ. μετά) μέχρι την οδό Γυ- 
μναστηρίου. 

2. Από την οδό Γύμναστηρίου (25 μ. μετά) μέχρι την οδό 
Χίου. 

3. Από την οδό Χίου (10 μ. μετά) μέχρι 25 μ. πριν την οδό 
Ανθέων. 

4. Από την οδό Ανθέων μέχρι την οδό Ίμβρου. 

5. Από την οδό Ίμβρου (10 μ. μετά) μέχρι 30 μ. πριν την 
οδό Ηλιου. 

6. Από την οδό Ηλιού μέχρι την οδό Ύδρας. 

7. Από την οδό Ύδρας (15 μ. μετά) μέχρι 15 μ. πριν την 
οδό Παλαμά. 

8. Από την οδό παλαμά μέχρι την οδό Χρυοίππου. 

9. Από την οδό Αλεξίου μέχρι την οδό Καφαντάρη. 

10. Από την οδό Αίνου (15 μ. μετά) μέχρι την οδό Αιθα- 
λίδου. 

11. Από την οδό ΑιθαλΙδου (10 μ. μετά) μέχρι την οδό 
Τσαγκαρόλα. 

12. Από την οδό Φιλολάου (10 μ. μετά) μέχρι 25 μ. πριν · 
την οδό Δανάης. 

Στα υπόλοιπα σημεία της δεξιάς πλευράς του άξονα της 
οδού Ηλιουπόλεως μεταξύ των οδών Υψηλάντου και 
Υμηττού και όπου δεν υπάρχει αποκλειστική λωρίδα για 
Μ.Μ.Μ., αλλά κίτρινη δισχωριστική γραμμή στο οδό¬ 
στρωμα, επιτρέπεται η κυκλοφορία μόνο των ταξί για επι¬ 
βίβαση - αποβίβαση επιβατών σε ειδικά σημεία, καθώς και 
των οχημάτων για την εξυπηρέτηση των οποίων προβλέ- 
πεται η διακοπή της λωρίδας (πρόσβαση σε παρόδιες χρή¬ 
σεις, δεξιές στροφές κ.λ.π.). 

Καθορίζουμε ειδικά σημεία εξυπηρέτησης ΤΑΞΙ πριν τις 
διασταυρώσεις του άξονα της οδού Ηλιουπόλεως με τις 
οδούς Ηλιού και Δανάης και μετά τη διασταύρωση του 
άξονα της οδού Ηλιουπόλεως με την οδό Αριστοφά- 
νους. 

Στα παραπάνω σημεία θα επιτρέπεται μόνο η στιγμιαία 
στάση των ΤΑΞΙ για επιβίβααη - αποβίβαση επιβατών. 

Στη λωρίδα αποκλειστικής κυκλοφορίας λεωφορείων 
επιτρέπεται η κίνησή των: 

α) Δημοσίων μέσων μαζικής μεταφοράς (λεωφορεία και 
τρόλλεϋ). 

β) Ιδιωτικών μέσων μαζικής μεταφοράς (λεωφορεία π.χ. 
σχολικά, τουριστικά, εταιρειών κ.λπ.). 

γ) Οχημάτων άμεσης ανάγκης (ασθενοφόρα, πυροσβε¬ 
στικά, αστυνομικά, κ.λπ.) ενώ, 

Απαγορεύεται η κίνηση και η στάση κάθε άλλου οχήμα¬ 
τος (Ε.Ι.Χ., ΤΑΞΙ, ημιφορτηγών ή φορτηγών, δικύκλων). 

Επιτρέπεται η χρήση της λωρίδας αποκλειστικής κυκλο¬ 
φορίας Μ.Μ.Μ. και από τα οχήματα τροφοδοσίας των πα¬ 
ρόδιων χρήσεων μόνο κατό τις ώρες 21:30 έως 06:00 και 
μόνο κατά μήκος του οικοδομικού τετραγώνου στο οποίο 
γίνεται η τροφοδοσία. 

Κατά μήκος των οικοδομικών τετραγώνων όπου υπάρχει 
λωρίδα αποκλειστικής κυκλοφορίας Μ.Μ.Μ. και παρόδιος 
νόμιμος χώρος στάθμευσης επιτρέπεται η χρήση των λω¬ 
ρίδων αποκλειστικής κυκλοφορίας Μ.Μ.Μ. από τα οχή¬ 
ματα που κατευθύνονται ή αποχωρούν από το χώρο στάθ¬ 
μευσης και εφ' όσον δεν προβλέπεται διακοπή των διαχω- 
ριστικών στοιχείων της λωρίδας στο σημείο εισόδου - εξό¬ 
δου του χώρου στάθμευσης. 

Η ισχύς της ρύθμισης είναι συνεχής, όλο το 24ωρο. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεΐ οτην Εφημερίδα της 
Κυβερνήσεως. 

α υπουργοί 

ΑΝΑΠΛ. ΓΙΕ ΧΟ.Δ.Ε. ΜΕΤΑΦΟΡΩΝ 1 ΕΠΚΟΜΟΝΙΟΝ 

ΚΩΝ/ΝΟΣ ΓΕΙΤΟΝΑΣ ΑΘΑΝΑΣΙΟΣ ΤΣΟΥΡΑΣ 

-*- 

Αριθ. 73141/1026 (11) 

Σύσταση «Γραφείου Εθνικού Περιβαλλοντικού Δικτύου και 

Ευρωπαϊκής Υπηρεσίας Περιβάλλοντος» στη Δ/νση 

Περιβαλλοντικού Σχεδιασμού του Υπουργείου Περι¬ 
βάλλοντος, Χωροταξίας και Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 51/75 «περί αναδιοργάνωσης 
των δημοσίων πολιτικών υπηρεσιών» (Α' 125) και ειδικώ- 
τερα της παραγράφου 4 του άρθρου 2. 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (Α' 137) και ειδικώχερα της παρ. 1 
του άρθρου 23. 

3. Τις διατάξεις του Π.Δ/τος 51/88 «Οργανισμός 
Υπουργείου ΠΕ.ΧΩ.Δ.Ε.» (Α' 19). 

4. Τις διατάξεις του Π.Δ/τος 28/1993 (Α' 9) «Καθορι¬ 
σμός αρμοδιοτήτων που διατηρούνται από τον Υπουργό 
και τις Περιφερειακές Υπηρεσίες διανομαρχιακού επιπέ¬ 
δου του Υπουργείου Περιβάλλοντος, Χωροταξίας και Δη¬ 
μοσίων Έργων». 

5. Τις υπηρεσιακές ανάγκες. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τη σύσταση Γ ραφείου Εθνικού Περιβαλλοντικού Δι¬ 
κτύου και Ευρωπαϊκής Υπηρεσίας Περιβάλλοντος» στη Δ/ 
νση Περιβαλλοντικού Σχεδιασμού του Υπουργείου Περι¬ 
βάλλοντος, Χωροταξίας και Δημοσίων Έργων. 

Το αντικείμενο εργασιών και οι αρμοδιότητες του Γ ρα¬ 
φείου είναι: 

1. Η λειτουργία και διαχείριση του Εθνικού Δικτύου Πλη¬ 
ροφορικής Περιβάλλοντος σε επίπεδο χώρας. 

2. Ο συντονισμός της ανταλλαγής Πληροφοριών μεταξύ 
των Περιβαλλοντικών φορέων της χώρας και της Ευρωπαϊ¬ 
κής Υπηρεσίας περιβάλλοντος. 

3. Ο συντονισμός και στήριξη της δραστηριότητας του 
κομβικού σημείου (Ροοώ Ροίπϊ) της Ευρωπαϊκής Υπηρε¬ 
σίας Περιβάλλοντος (ΕΥΠ) για την Ελλάδα. 

4. Ο συντονισμός των προγραμμάτων και των συστη- 
μάων των υπηρεσιών περιβάλλοντος, που αφορούν συλ¬ 
λογή και ανταλλαγή πληροφοριών και εφαρμογές της πλη¬ 
ροφορικής του Δικτύου. 

Το γραφείο υπάγεται στον προϊστάμενο της Δ/νσης Πε¬ 
ριβαλλοντικού Σχεδιασμού. 

Του Γραφείου προΐσταται υπάλληλος ΠΕ Πληροφορι¬ 
κής, με εμπειρία σε Πληροφορική Περιβάλλοντος. Ελλεί¬ 
ψει δε αυτού υπάλληλος ΠΕ οιωνδήποτε κλάδων, με αντί¬ 
στοιχη γνώση και εμπειρία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 


Αριθ. οικ. 73143/1083 (12) 

Τροποποίηση της οικ. 651 /23/5.1.1995 Απόφασης «Με¬ 
ταβίβαση αρμοδιοτήτων του Υπουργού και της Υφυ¬ 
πουργού ΠΕ.ΧΩ.Δ.Ε. στο Γ ενικό Γραμματέα, στους Γ ε¬ 
νικούς Διευθυντές και στους Προϊσταμένους των Δ/ 
νοεων και Τμημάτων του Υπ. ΠΕ.ΧΩ.Δ.Ε.» (Β' 11). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑί ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 5 του άρθρου 5 του 
Π.Δ/τος 13/22.4.1929 περί «Επικινδύνων Οικοδομών» (Α' 
153). 

2. Το υπ' αριθ. 96γ/24.7.95 υπηρεσιακό σήμα της Δ/ 
νσης Οικοδομικών και Κτιριοδομικών Κανονισμών. 

3. Το γεγονός ότι δεν προκαλείται από τις διατάξεις της 
παρούσας Απόφασης δαπάνη σε βάρος του κρατικού 
προϋπολογισμού, αποφασίζουμε; 

Αρθρο 1 

1. Η παράγραφος Γ2 του άρθρου 2 της οικ. 651/23/ 
5.1.95 Απόφασης «Μεταβίβαση αρμοδιοτήτων του 
Υπουργού και της Υφυπουργού ΠΕ.ΧΩ.Δ.Ε. στο Γενικό 
Γραμματέα, στους Γεμνικούς Διευθυντές και στους Προϊ¬ 
σταμένους των Δ/νσεων και Τμημάτων του Υπ. ΠΕ.¬ 
ΧΩ.Δ.Ε.» (Β' 11), αντικαθίσταται ως εξής: 

«2. Αποφάσεις επικινδύνων κατασκευών μετά από Έκ¬ 
θεση Επιτροπής της παραγράφου 5 του άρθρου 5 του 
Π.Δ/τος 13/22.4.1929 περί «Επικινδύνων Οικοδομών» (Α' 
153)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1995 

ο ΥΠΟΥΡΓΟΙ 

ΚΩΣΤΑΣ ΛΑΛΙΩΤΗΣ 

- ♦- 

Αριθ. ΔΜΕΟ/ε/θΐκ./827 (13) 

Κατάταξη του Εθνικού Οδικού Περιφερειών Κρήτης Βο¬ 
ρείου και Νοτίου Αιγαίου και Ιονίων Νήσων σε βασικό 
(Πρωτεύον), Δεύτερεύον και Τριτεύον Εθνικό Οδικό 
Δίκτυο. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 69/88 «Περί Οργανισμού της Γενικής Γραμ¬ 
ματείας Δημ. Έργων του ΥΠΕΧΩΔΕ», όπως αυτό τροπο¬ 
ποιήθηκε με τα ΠΔ 340/90, ΠΔ 293/91 και ΠΔ167/92. 

3. Το Ν. 3155/55 «Περί κατασκευής και συντηρήσεως 
οδών». 

4. Το ΠΔ 9.8.55 «Περί καθορισμού των Εθνικών Οδών 
κατά τις διατάξεις του Ν. 3155/55» και την Γ 25871/ 
9.7.63 Απόφαση του Υπουργού Δημοσίων Έργων «Περί 
αριθμήσεως των Εθνικών Οδών». 

5. Το ΠΔ 347/93 «Λήψη μέτρων για την ασφάλεια της 
υπεραστικής συγκοινωνίας».- 

6. ΤΟ ΒΔ 465/70 «Περί όρων και προϋποθέσεων εγκα- 
ταστάσεως και λειτουργίας αντλιών καυσίμων προ πρατη¬ 
ρίων κειμένων εκτός εγκεκριμένων σχεδίων πόλεων και 
κωμών ή εκτός κατοικημένων εν γένει περιοχών και περί 

κυκλοφορίας συνδέσεως εγκαταστάσεων μετά των 
οδών», όπως τροποποιήθηκε και ισχύει σήμερα. 

7. Την Απόφαση ΥΠ 123/15.7.94 του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων Κ. Γεί¬ 
τονα». 

Και αφού είδαμε: 

1) Το έγγραφο της ΔΤΥΝ. Χίου με α.π. ΤΥ931/ 

27.5.94. 

2) Το έγγραφο της ΔΤΥΝ. Σάμου με α.π. ΤΎ1306/ 

27.7.95. 

3) Τα έγγραφα της ΔΣΕ τ.12ης ΠΥΔΕ με α.π. 1472/93, 
169/94, 179/94, 838/94 και 893/94. 

4) Τις προτάσεις των ΔΤΥΝ. Κέρκυρας, Λέσβου, Δωδε- 
κανήσου, Σάμου, Ζακύνθου και Κεφαλλονιάς. 

5) Τη γνωμοδότηση του Συμβουλίου Δημοσίων Έργων / 
Τμήμα Μελετών (Πράξη 175/Συνεδρία 28 της 3ης-8- 
95). 

Και Επειδή: 

1} Για την εφαρμογή των Προεδρικών Δ/των 347/93 και 
401 /93 (τα οποία ισχύουν από τον Οκτώβρη του 1993) εί¬ 
ναι απαραίτητη η κατάταξη των Εθνικών Δρόμων στις τρεις 
κατηγορίες Βασικό ή Πρωτεύον, Δευτερεύον και Τρι- 
τεύον. 

2) Η κατάταξη αυτή έγινε σύμφωνα με τα κριτήρια που 
αναφέροντσι στα Π.Δ. τη λειτουργική σημασία των Δρό¬ 
μων και τις προτάσεις των συναρμοδίων φορέων. 

3) Η κατάταξη των Εθνικών Δρόμων στις Νησιωτικές Πε¬ 
ριφέρειες δεν παρουσιάζει ιδιαίτερα προβλήματα, δεδο¬ 
μένου ότι δεν συναρτάται με το υπόλοιπο δίκτυο Εθνικών 
Οδών της Ηπειρωτικής Ελλάδας, το οποίο απαιτεί περαι¬ 
τέρω επεξεργασία, λόγω γης συνθετότητας των προβλη¬ 
μάτων χαρακτηρισμού των αξόνων και της αλληλεξάρτη¬ 
σης τους, αποφασίζουμε: 

Εγκρίνουμε την κατάταξη των Εθνικών Οδών των Περι¬ 
φερειών Βορείου Αιγαίου, Νοτίου Αιγαίου, ίονίων Νήσων 
και Κρήτης σε βασικό (Πρωτεύον), Δευτερεύον και Τρι- 
τεύον Εθνικό Οδικό Δίκτυο όπως περιγράφονται παρα¬ 
κάτω: 

Α. ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ 
Ι.Ν. ΧΙΟΥ 

Η Εθνική Οδός με αριθμό «75» «Καλλιμασία - Χίος - 
Καρδάμυλα» στον Τριτεϋον Εθνικό Οδικό Δίκτυο. 

2. Ν. ΣΑΜΟΥ 

Η Εθνική Οδός «62» «Σάμος - Καρλόβσσι» στο Τριτεϋον 
Εθνικό Οδικό Δίκτυο. 

3. Ν. ΛΕΣΒΟΥ 

α. Η Εθνική Οδός με αριθμό «36» «Μυτιλήνη - Καλλονή» 
στο Δευτερεύον Εθνικό Οδικό Δίκτυο. 

β. Η Εθνική Οδός με αριθμό «73» στο τμήμα της «Μυτι¬ 
λήνη - Κρατηγός» στο Δευτερεύον Εθνικό Οδικό Δίκτυο 
και 

γ. Η Εθνική Οδός με αριθμό «73» στο τμήμα της «Μυτι¬ 
λήνη - θερμή» στο Τριτεϋον Εθνικό Οδικό Δίκτυο. 

Β. ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ 

1. Ν. ΔΩΔΕΚΑΝΗΣΟΥ (ΡΟΔΟΣ) 
α. Η Εθνικό Οδός με αριθμό «88» «Οδός Αεροδρομίου - 
Μαριτσών» στο Δευτερεύον Εθνικό Οδικό Δίκτυο. 

β. Η Εθνική Οδός με αριθμό «95» «Ρόδος - Κολυμπια - 
Λίνδος» στο Δευτερεύον Εθνικό Οδικό Δίκτυο. 

Γ. ΠΕΡΙΦΕΡΕΙΑ ΙΟΝΙΩΝ ΝΗΣΩΝ 

1. Ν. ΚΕΡΚΥΡΑΣ 

α. Η Εθνική Οδός «24» «Κέρκυρα - Παλαιοκαστρίτσα» 
στο Δευτερεύον Εθνικό Οδικό με εξαίρεση τα τμήματα 
που ευρίσκονται εντός των ορίων οικισμών προϋφισταμέ- 


νων του 1923 που κατατάσσονται στο Τριτεϋον Εθνικό 
Οδικό Δίκτυο. 

β. Η Εθνική Οδός με αριθμό «25» «Κέρκυρα - Γύρος - 
Αχιλλείου» στο Τριτεϋον Εθνικό Οδικό Δίκτυο. 

2. Ν. ΖΑΚΥΝΘΟΥ 

Η Εθνική Οδός με αριθμό «35» «Ζάκυνθος - Κερί» στο 
Τριτεϋον Εθνικό Οδικό Δίκτυο. 

3. Ν. ΚΕΦΑΛΛΗΝΙΑΣ 

Η Εθνική οδός με αριθμό «50» «Αργοστόλι - Σάμη» στο 
Τριτεϋον Εθνικό Οδικό Δίκτυο. 

Δ. ΠΕΡΙΦΕΡΕΙΑ ΚΡΗΤΗΣ 
ΠΡΩΤΕΥΟΝ ΕΘΝΙΚΟ ΟΔΙΚΟ ΔΙΚΤΥΟ 
Η ΝΕΟ με αριθμό «90» (Βόρειος Άξονας) στο τμήμα 
της: 

«Α.Κ. Μουρνιών - Ρέθυμνο (μέσω παράκαμψης Ρεθύ- 
μνου) - Ηράκλειο (μέσω παράκαμψης). 

ΔΕΥΤΕΡΟΝ ΕΘΝΙΚΟ ΟΔΙΚΟ ΔΙΚΤΥΟ 
Α) Η ΝΕΟ «90» στα τμήματά της: 

1. «Καστέλλι - Κισσάμου - Κολυμπάρι - Γαλατάς - 
Μουρνιές» (νέα χάραξη). 

2. «Άγιος Νικόλαος - Παχειά Άμμος» (νέα χάραξη) υπό 
μελέτη. 

3. Γοϋρνες - Χερσόνησος - Μάλια (νέα χάραξη). 

4. Μάλια - Άγιος Νικόλαος (μέσω παράκαμψης Αγ. Νι¬ 
κολάου). 

β) Η ΠΕΟ «90» στο τμήμα «Καστέλλι - Κολυμπάρι - Χα¬ 
νιά - Σούδα - Ρέθυμνο Ηράκλειο - Άγιος Νικόλαος - Πα- 
χειά Άμμος - Σητεία», με εξαίρεση τα τμήματα που ευρί- 
οκονται εντός των ορίων των οικισμών των προϋφισταμέ- 
νων του 1923 και οριοθετημένων με το ΠΔ από 24.4.85 
(ΦΕΚ 181Δ 185). 

γ) Η Ε.Ο. «97» στο τμήμα της «Ηράκλειο - Μοίρες-Τυ- 
μπάκι» με εξαίρεση τα τμήματα που ευρίσκοντο εντός των 
ορίων οικισμών προϋφισταμένων του 1923 και οριοθετη¬ 
μένων με το από 24.4.85 (ΦΕΚ 181 Δ/85). 

ΤΡΙΤΕΫΟΝ ΕΘΝΙΚΟ ΟΔΙΚΟ ΔΙΚΤΥΟ 
α) Τα εντός ορίων οικισμών τμήματα: 

1) Της ΠΕο «90» στο τμήμα «Κολυμπάρι.Σητεία» και 

2) της ΕΟ «97» στο τμήμα της «Ηράκλειο - Τυμπάκι». 

β) Η ΠΕΟ «90» στο τμήμα «Καστέλι Κισσάμου ~ Κολυ¬ 
μπάρι» και «Κολυμπάρι - Γαλατάς - Χανιά» όταν ολοκλη¬ 
ρωθεί η κατασκευή του νέου άξονα. 

γ) Η ΕΟ «90» στο τμήμα της «Άγιος Νικόλαος - Παχειά 
Άμμος» όταν ολοκληρωθεί η κατασκευή του νέου άξονα, 
δ) η ΕΟ «97» στο τμήμα της «Τυμπάκι - Αγία Γαλήνη». 
ε) Η ΕΟ «94» «Χανιά - Αεροδρόμιο», 
στ) Η ΕΟ «92» «Διακλάδωση προς Καστέλλι επί της ΠΕΟ 
90 - Αεροδρόμιο Καστελλίου». 

Η απόφση αυτή, από τις διατάξεις της οποίας δεν προ- 
καλείται δαπάνη σε βάρος του Κρατικού Προϋπολογι¬ 
σμού, να δημοσιευθείστην Εφημερίδα της Κυβερνή- 
σεως. 

Αθήνα, 4 Αυγούστου 1995 

Ο ΑΝΑΠΛΗΡΩΤΗΣ ΥΠΟΥΡΓΟΙ 

Κ. ΓΕΙΤΟΝΑΣ 

-♦- 

Αριθ. 12625/δις (14) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΘΟΥΟΝΕΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 12825/31.7.95 του ΕΟΦ χο¬ 
ρηγήθηκε, βάσει των διατάξεων του άρθρ. 3 παρ. 1 της 

Κοινής Υπουργικής Απόφασης Α6/9392/91, η άδεια κυ¬ 
κλοφορίας στο φαρμ/κό ιδιοσκεύασμα ΟΟνΟΝΕΧ. 

Μορφές: Κρέμα εξωτερικής χρήσης 0.005%. 
Δικαιούχου: ΙΕΟ ΡΗΑΒΜΑΟΕυΤΙΟΑΙ. ΡΒΟϋυΟΤδ ΔΑ¬ 
ΝΙΑ. 

Υπεύθυνου κυκλοφορίας: Ι_ΕΟ ΡΗΑΒΜΑΟΕΙΓΠΟΑΙ. 
ΡΒΟΟυΟΤδ ΗΕΙ.ΙΑ5 ί.Τϋ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1995 

Ο Πρόεδρος 
ΓΕΡ. ΚΑΒΒΑΔΙΑΣ 


Αριθ. 29310/δις (15) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΟΟΘΝΕΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 29310, 29309, 29308, 
29307/31.7.95 του ΕΟΦ χορηγήθηκε, βάσει των διατά¬ 
ξεων του άρθρ. 3 παρ. 1 της Κοινής Υπουργικής Απόφα¬ 
σης Α6/93Θ2/91, η άδε ια κυκλοφορίας στο φαρμ/κό ιδιο¬ 
σκεύασμα 006ΝΕΧ. 

Μορφές: Κάψουλες ΐΟπις/ΟΑΡ, 20 γπθ/ΟΑΡ, 30τπς/ 
ΟΑΡ, 40ΠΙ9/ΟΑΡ. 

Δικαιούχου: ννΑΒΝΕΒ ΙΛΜΒΕΒΤ ΟΟΜΡΑΝΥ υ5Α. 

Υπεύθυνου κυκλοφορίας: 1Λ/ΑΒΝΕΗ ΙΛΜΒΕΒΤ Α.Ε. 

Αθήνα, 31 Ιουλίου 1995 
Ο Πρόεδρος 
ΓΕΡ. ΚΑΒΒΑΔΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




